ธกส.ขายสลากใหม่3.5หมื่นล.17ก.ค.นี้
ธ.ก.ส.ออกสลากทวีสินชุดเกษตรกรมั่นคง 3.5 หมื่นล้าน รางวัลที่ 1 จ่าย 20 ล้าน
6 ก.ค. 2560

ธ.ก.ส.ออกสลากทวีสินชุดเกษตรกรมั่นคง 3.5 หมื่นล้าน รางวัลที่ 1 จ่าย 20 ล้านรายงานข่าวจากธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.เตรียม ออกสลากออมทรัพย์ทวีสินชุดเกษตรมั่นคง วงเงิน 3.5 หมื่นล้านบาท เริ่มวันที่ 17 ก.ค.นี้ อายุ 3 ปี รับฝากหน่วยละ 500 บาท กำหนดออกรางวัลทุกเดือน ครั้งแรกวันที่ 16 ก.ย.นี้ และครั้งสุดท้ายวันที่ 16 ส.ค. 2563 รวม 36 ครั้ง เพื่อทดแทนสลากออมทรัพย์ทวีสิน 2557 ที่ครบกำหนดถอนคืนในวันที่ 20 ส.ค.นี้สำหรับผลตอบแทนกรณีที่ฝากจนถึงวันที่ครบกำหนด ธนาคารจะจ่ายดอกเบี้ยหน่วยละ 7 บาท คิดเป็นดอกเบี้ย 0.467% กรณีฝากตั้งแต่ 5 แสนบาท ได้รับผลตอบแทน 1.427% รวมรางวัลเลขท้าย 3 ตัว กรณีฝากตั้งแต่ 5 ล้านบาทขึ้นไป ได้ผลตอบแทน 1.499% รวมรางวัลเลขท้าย 3 และ 4 ตัว ส่วนผู้ที่ถอนคืนก่อนกำหนดธนาคารจะไม่จ่ายดอกเบี้ยทั้งนี้ รางวัลต่องวดมีทั้งหมดกว่า 1.47 แสนรางวัล มูลค่าประมาณ 59 ล้านบาท มีรางวัลที่ 1 จำนวน 1 รางวัล มูลค่า 20 ล้านบาท รางวัลที่ 1 ต่างหมวดมี 6 รางวัล รางวัลละ 1.5 แสนบาท รางวัลที่ 2 มี 21 รางวัล รางวัลละ 1 แสนบาท รางวัลที่ 3 มี 70 รางวัล รางวัลละ 1.5 หมื่นบาท และรางวัลย่อยอื่นๆ อีก 1.47 แสนรางวัล